ข้อบัญญัติองค์การบริหารส่วนตำบลฟากท่าข้อบัญญัติองค์การบริหารส่วนตำบลฟากท่าเรื่องหลักเกณฑ์การลดหย่อนที่ดินเพื่อประเมินภาษีบำรุงท้องที่พ.ศ. ๒๕๕๗[๑] โดยที่เป็นการสมควรตราข้อบัญญัติองค์การบริหารส่วนตำบลฟากท่าว่าด้วยหลักเกณฑ์การลดหย่อนที่ดินเพื่อประเมินภาษีบำรุงท้องที่ ในเขตองค์การบริหารส่วนตำบลฟากท่าอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๒ (๑) แห่งพระราชบัญญัติภาษีบำรุงท้องที่ พ.ศ. ๒๕๐๘ ซึ่งแก้ไขเพิ่มเติมโดยพระราชบัญญัติภาษีบำรุงท้องที่(ฉบับที่ ๓) พ.ศ. ๒๕๔๓ องค์การบริหารส่วนตำบลฟากท่าโดยความเห็นชอบของสภาองค์การบริหารส่วนตำบลฟากท่าและนายอำเภอฟากท่า จึงตราข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลฟากท่า เรื่องหลักเกณฑ์การลดหย่อนที่ดินเพื่อประเมินภาษีบำรุงท้องที่ พ.ศ. ๒๕๕๗ข้อ ๒ ข้อบัญญัตินี้ให้บังคับในเขตองค์การบริหารส่วนตำบลฟากท่าตั้งแต่วันที่ได้ประกาศไว้โดยเปิดเผยณ ที่ทำการองค์การบริหารส่วนตำบลฟากท่าแล้ว ๗ วันข้อ ๓ ในข้อบัญญัตินี้องค์การบริหารส่วนตำบลฟากท่า หมายความว่าองค์การบริหารส่วนตำบลฟากท่า อำเภอฟากท่า จังหวัดอุตรดิตถ์องค์กรปกครองส่วนท้องถิ่นอื่น หมายความว่าองค์การบริหารส่วนจังหวัดอุตรดิตถ์ เทศบาลใด ๆ ในเขตจังหวัดอุตรดิตถ์หรือองค์การบริหารส่วนตำบลใด ๆ ในเขตจังหวัดอุตรดิตถ์ลดหย่อน หมายความว่าลดหย่อนไม่ต้องเสียภาษีบำรุงท้องที่ตามกฎหมายว่าด้วยภาษีบำรุงท้องที่บุคคลธรรมดา หมายความว่าบุคคลตามความหมายแห่งประมวลกฎหมายแพ่งและพาณิชย์ และให้หมายความรวมถึงคณะบุคคลที่มิใช่นิติบุคคลด้วยเจ้าของที่ดิน หมายความว่าบุคคลหรือคณะบุคคลไม่ว่าจะเป็นบุคคลธรรมดาหรือนิติบุคคลซึ่งมีกรรมสิทธิ์ในที่ดินหรือครอบครองอยู่ในที่ดินที่ไม่เป็นกรรมสิทธิ์ของเอกชนที่อยู่อาศัย หมายความว่าบ้านเรือน ตึก กระท่อม หรือสิ่งปลูกสร้างที่คล้ายคลึงใด ๆ ที่มีประโยชน์ใช้สอยตามปกติเพื่อการอยู่อาศัยซึ่งมิใช่เพื่อประโยชน์ในการประกอบการค้าของเจ้าของที่ดินที่เลี้ยงสัตว์ หมายความว่าพื้นที่ซึ่งใช้ประโยชน์ในการเลี้ยงสัตว์ที่เป็นประโยชน์ในการประกอบอาชีพของเจ้าของที่ดินไม่ว่าจะเป็นสัตว์ปีกแมลง สัตว์บก สัตว์น้ำหรือสัตว์ครึ่งบกครึ่งน้ำใด ๆ ก็ตาม โดยการเลี้ยงสัตว์ไว้ในที่ดินดังกล่าวอาจเป็นสถานที่ให้อาหารสัตว์หรือแหล่งอาหารสัตว์หรือแหล่งพักผ่อนของสัตว์แหล่งควบคุมกักกันของสัตว์หรือหลายกรณีประกอบกันได้ที่ประกอบกสิกรรม หมายความว่าพื้นที่ซึ่งใช้ประโยชน์ในการปลูกพืชผลที่เป็นประโยชน์ในการประกอบอาชีพหรือยังชีพโดยอาจเป็นพืชล้มลุกพืชยืนต้น หรือพืชน้ำชนิดใด ๆ ก็ตามของเจ้าของที่ดินข้อ ๔ ให้บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในจังหวัดอุตรดิตถ์ และใช้ดินนั้นเป็นที่อยู่อาศัยของตนเป็นที่เลี้ยงสัตว์ของตน หรือประกอบกสิกรรมของตนในเขตองค์การบริหารส่วนตำบลฟากท่าให้ลดหย่อนไม่ต้องเสียภาษีภาษีบำรุงท้องที่จำนวน ๓ ไร่ข้อ ๕ บุคคลธรรมดาซึ่งเป็นเจ้าของที่ดินหลายแปลงอยู่ในจังหวัดอุตรดิตถ์และมีที่ดินนั้นอยู่ในเขตองค์การบริหารส่วนตำบลฟากท่าหรือหลายแปลงซึ่งได้รับลดหย่อนจากองค์กรปกครองส่วนท้องถิ่นอื่นแล้ว จะไม่ได้รับการลดหย่อนสำหรับที่ดินที่อยู่ในเขตองค์การบริหารส่วนตำบลฟากท่า ทั้งนี้เจ้าของที่ดินจะต้องให้ถ้อยคำว่าตนไม่มีที่ดินแปลงอื่นอยู่ในเขตจังหวัดอุตรดิตถ์นอกจากที่ดินที่อยู่ในเขตองค์การบริหารส่วนตำบลฟากท่าและตนไม่ได้รับการลดหย่อนจากองค์กรปกครองส่วนท้องถิ่นอื่นในเขตจังหวัดอุตรดิตถ์ตามแบบให้ถ้อยคำจำนวนเนื้อที่และการได้รับการลดหย่อนที่กำหนดเว้นแต่เจ้าของที่ดินมีความประสงค์จะขอลดหย่อนที่ดินแปลงที่อยู่ในเขตองค์การบริหารส่วนตำบลฟากท่าโดยไม่ขอลดหย่อนที่ดินจากองค์กรปกครองส่วนท้องถิ่นอื่นอีกข้อ ๖ กรณีที่เจ้าของที่ดินมีหลายแปลงอยู่ในเขตองค์การบริหารส่วนตำบลฟากท่าและที่ดินหลายแปลงนั้นมีมากกว่าหนึ่งแปลงที่สามารถลดหย่อนได้ตามข้อบัญญัตินี้ให้เจ้าของที่ดินเลือกที่จะลดหย่อนแปลงใดก็ได้โดยแสดงเจตนาต่อเจ้าพนักงานประเมินตามแบบแสดงเจตนาให้ลดหย่อนที่ดินข้อ ๗ ผู้ใดรู้อยู่แล้วหรือจงใจแจ้งข้อความอันเป็นเท็จ ให้ถ้อยคำเท็จ ตอบคำถามด้วยถ้อยคำอันเป็นเท็จหรือนำพยานหลักฐานเท็จมาแสดงเพื่อหลีกเลี่ยงหรือพยายามหลีกเลี่ยงการเสียภาษีบำรุงท้องที่ต้องระวางโทษตามที่กฎหมายกำหนดข้อ ๘ ให้นายกองค์การบริหารส่วนตำบลฟากท่าเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศณ วันที่ ๒๐ มกราคม พ.ศ. ๒๕๕๘ศักดิ์ดามังนายกองค์การบริหารส่วนตำบลฟากท่าปริยานุช/ผู้จัดทำ๑๖ ตุลาคม ๒๕๕๘ปุณิกา/ผู้ตรวจ๓ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๕๐ ง/หน้า ๑๒/๑๓ ตุลาคม ๒๕๕๘